ইউনিকোডের UTF-8 এনকোডিং ASCII বর্ণমালার সাথে সমর্থিত আর অনেক প্রোগ্রামেই একে ব্যবহার করা হয়। প্রথম ১২৮ টি ইউনিকোড অক্ষর দিয়ে ASCII অক্ষরগুলোকে প্রকাশ করা হয়, আর এগুলোর বাইট-মান ও একই (ASCII তে যেই মান ছিল) রাখা হয়েছে। U+0020 থেকে শুরু করে U+007E পর্যন্ত ইউনিকোড অক্ষরগুলো 0x20 থেকে 0x7E পর্যন্ত ASCII অক্ষরগুলোকে নির্দেশ করে। ASCII এর সাথে পার্থক্য হল ASCII ল্যাটিন বর্ণমালা সমর্থন করে (আর ৭ বিটের ক্যারেক্টার সেট দিয়ে তৈরি), যেখানে UTF-8 ১ থেকে ৪ টি অক্টেট ("অক্টেট" মানে হল ৮ বিট, বা ১ বাইট) দিয়ে প্রতিটি অক্ষর নির্দেশ করে। তাই, কয়েক মিলিয়ন অক্ষর UTF-8 দিয়ে দেখানো সম্ভব। আরো একটি বিকল্প এনকোডিং স্ট্যান্ডার্ড হল UTF-16 যেখানে প্রতিটি অক্ষর এর জন্য ২টি করে অক্টেট ব্যবহার করা হয়। এসকেপ সিকোয়েন্স ব্যবহার করে UTF-16 দিয়ে ইউনিকোড রেঞ্জে যত অক্ষর আছে সবগুলো দেখানো যায়, ৪টি অক্টেট ব্যবহার করে। ISO UCS-2 (Universal Character Set) দু'টি অক্টেট ব্যবহার করে।